text: Kommunekontor tømt efter bombetrussel
  13 juli 2011 kl. 11.38
  Efter en bombetrussel blev Aabenraa Kommunes administrationsbygning på Kallemosen i Aabenraa evakueret kl. 11.45.
  De ansatte blev sendt hjem. Bygningen gennemgås nu af bombehunde.
  Bombetruslen var rettet mod Jobcentret. Syd- og Sønderjyllands Politi reagerede på en trussel, som var opfanget i England via internettet. 
  Truslen blev blev sendt videre til politiet på en mail. I samråd med kommunen valgte politiet at evakuere bygningen kl. 11.45 Politiet har afspærret hele matriklen.
  
  Alvor 
  - Det er medarbejdernes sikkerhed, der kommer i første række i sådan en situation. Og da politiet ikke kunne udelukke 100%, at der ikke var noget i truslen, traf jeg den beslutning at evakuere bygningen, siger Esben Krabbe Christiansen, der er afdelingschef i Arbejdsmarked & Social.
  
  Bombehunde
  Over middag ankom politiets bombehunde, som tilfældigvis befandt sig i Fredericia. De er ved 13-tiden stadig igang med at gennemsøge bygningen. 
  Jobcentret og de andre kontorer på Kallemosen er lukket resten af dagen. De ansatte vender tilbage på arbejde i morgen.
  